কবেকার সেই সুদূর অতীতে বিভূতিভূষণ বন্দোপাধ্যায়ের লেখা 'তারানাথ তান্ত্রিক'-এর গল্প প্রথম পড়ে চমকে উঠেছিলাম সেই গল্পের মধ্যে লেখকের নিজস্ব, বাস্তব অভিজ্ঞতার ছোঁয়া পেয়ে। তারানাথ তান্ত্রিককে আমার কোনও কল্পনার চরিত্র বলে কখনোই মনে হয়নি - বরং আমার দৃড় বিশ্বাস তা লেখকের জানা-শোনা, খুব কাছেরই কোনো এক চরিত্র। গল্পে বর্ণনার কারণেই লেখক সামান্য অদল-বদল করে তাকে পাঠকদের কাছে তুলে ধরেছিলেন।